Di
chi al 2021 a saran 180 i puescj di vore a disposizion dentri des
istituzions europeanis par tradutôrs, interpretis e personâl
cuntune buine paronance de lenghe gaeliche irlandese. L’irlandês
al è stât ricognossût dome intal 2007 tant che lenghe uficiâl e
di lavôr de Union Europeane ma, viodude la situazion di minorizazion
che al va dilunc a patî te stesse Irlande, une deroghe ae normative
comunitarie e à blocât i efiets pratics di cheste decision. Tal
Dicembar dal an passât il Consei de Europe al à fat bon un
regolament che al fisse ca di cinc agns, intal 2021, la fin di cheste
deroghe. Par rivâ prontis par chê scjadince lis istituzions
europeanis a àn duncje di tacâ daurman a meti in vore in maniere
progressive ducj chei servizis previodûts par une lenghe uficiâl.
Cussì, za cul prin tacâ di Jugn, si à inviât il percors di
assunzion par 62 tradutôrs. Po, a man a man, il personâl di lenghe
gaeliche al cressarà fintremai lis 180 unitâts.
Font:
Business World,
10/06/16
scn_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn eng_Latn unk